П Р О Т О К О Л

№ 27

Днес, 06.10.2015 г., в 11:00 часа се проведе заседание на Общинската избирателна комисия - Дряново при следния дневен ред:

 1. Отчитане резултатите от извършена съвместно с общинска администрация проверка в град Дряново по отношение на разлепените агитационни материали на територията на общината.

 Докладва: Секретар на ОИК.

 2. Разни - Разглеждане на постъпило Запитване от Светла Георгиева Косева – управител на ДВПР с. Радовци община Дряново с вх.№112/06.10.2015 г., относно евентуалното откриване на СИК на територията на управляваното от нея социално заведение.

 Докладва: Секретар ОИК.

1.След извършена проверка във всички населени места в община Дряново, ОИК констатира масова практика на разлепване на агитационни материали и извън определените със заповед на кмета на общината места.

* В град Дряново до ЖП гара на таблото за агитационни материали върху определеното за НР бяха залепени плакати на ИК за издигане на независим кандидат за кмет на община Дряново – Мирослав Семов Семов. Същото нарушение беше констатирано върху таблата за агитационни материали на площад „Колю Фичето“ град Дряново.
* В град Дряново в близост до моста на „Колю Фичето“ върху стълб на Енерго – про се намира покана за събитие, в която фигурира №4 – номер на политическа партия, участваща в изборния процес.
* В с. Караиванца липсва табло за разлепване на агитационни материали. Разлепени са същите такива върху сградата на кметството от ИК за издигане на независим кандидат за кмет на община Дряново – Мирослав Семов Семов, ПП ГЕРБ, ПП АТАКА. МК „ЗАЕДНО ЗА ДРЯНОВО/РЕФОРМАТОРСКИ БЛОК И БЪЛГАРСКА НОВА ДЕМОКРАЦИЯ/ са залепили своите агитационни материали върху плоскост на общинска площ в началото на парка в селото.
* В с. Скалско констатира наличието на сравнително голямо табло за агитационни материали върху което липсва номерирано разграфяване за отделните участници в изборния процес.
* В с. Длъгня таблото за поставяне на агитационни материали е монтирано на сградата на кметството.

 Често явление беше разлепването на агитационни материали на една и съща политическа сила (респ. инициативен комитет) върху определените за разлепване места, но на мястото на друга политическа сила (респ. инициативен комитет). Тази практика се дължи до голяма степен и на обстоятелството, че на много от тези места, включително и град Дряново до ЖП – гарата, не са номерирани площи за лепене за всяка отделна политическа сила. Констатираните към момента нарушения са сравнително малко на брой, тъй като все още болшинството от участниците в изборния процес не са получили от централите си агитационните си материали и все още няма застъпване по агитационните табла.

При проверката се установи и липсата на табла за поставянето на агитационни материали в много селища на общината: с. Косарка, с. Маноя, с. Големи Българени и с. Радовци. В селата с. Славейково, с. Денчевци, с. Туркинча, с. Керека, с. Длъгня първите агитационни материали са залепени върху табла, които се използват от жителите на селото за разлепване на некролози, но в никакъв случай не са в състояние да поемат агитационните материали на регистрираните в общината 18 изборни субекти. Това се явява евентуална предпоставка в един последващ момент участниците в изборите да започнат да лепят агитационни материали върху вече залепени материали на други участници в изборите и да унищожават старите, което по своята същност е нарушение на чл. 183 ал.5 от ИК.

2.ОИК обсъди Запитване от Светла Георгиева Косева – управител на ДВПР с. Радовци община Дряново с вх.№112/06.10.2015 г. относно евентуалното откриване на СИК на територията на управляваното от нея социално заведение. В него се твърди, че в непосредствена близост до социалното заведение „….се намира редовна Секция за живущите от с. Радовци…..“. Управителката на дома заявява, че от настанените в дома 11 са вписани в официалните списъци за гласуване в СИК с. Радовци и „ …нямат ограничения и физически проблем с придвижването…“. Тя счита, че е нецелесъобразно откриването на нова самостоятелна Секция на територията на дома. При извършената от ОИК проверка в общинска администрация Дряново се установи, че действително имащите право да гласуват 11 жители в дома са вписани в официалните списъци на СИК №14 с. Радовци. Тази Секция се намира в непосредствена близост до социалното заведение и при условие, че имащите право да гласуват нямат проблем с придвижването не е целесъобразно откриването на самостоятелна секция на територията на дома в каквато насока са разпоредбите на чл.9 ал.7 от ИК.

Предвид горното ОИК взе следните:

**РЕШЕНИЯ:**

1.Предупреждава всички участници в избирателния процес на територията на община Дряново да спазват стриктно разпоредбите на чл. 181 до 185 включително от ИК относно: водене на предизборна агитация и съобразно Заповед №362/18.09.2015 г. на кмета на община Дряново, относно местата за поставяне на агитационни материали. Уведомява общинска администрация Дряново за констатираната липса на табла за агитационни материали в с. Косарка, с. Маноя, с. Големи Българени и с. Радовци. В селата с. Славейково, с. Денчевци, с. Туркинча, с. Керека, с. Длъгня.

Задължава участниците в изборния процес, чиито нарушения са отразени в настоящия протокол да ги отстранят до 09.10.2015 г., след което ще последва проверка на изпълнението на настоящото решение. Констатираните нередности ще бъдат санкционирани съгласно чл. 472 от ИК.

2.Намира, че създаването на нова избирателна секция в ДВПР с. Радовци с оглед разпоредбите на чл.9 ал.7 от ИК е нецелесъобразно и социално – икономически неоправдано.

**ПРЕДСЕДАТЕЛ:** Ирина Стайкова ……………………………………………..

**СЕКРЕТАР:** Цанко Цанев ………………………………………………

**ЗАМЕСТНИК - ПРЕДСЕДАТЕЛ**: Мирослава Пенчева ………………………………………………

**ЧЛЕНОВЕ:**

Николинка Колчева …………………………………….………..

Костадин Христов …………………………………….………..

Недка Витанова ………………………..……….….…………

Вяра Стоянова ……………………………………………….

Ценка Костова …………………….……………...………..

Нели Иванова ……………………………….……………..

Михаил Колев ……………………………..………………..

Десислава Заевска - Георгиева ………………………………………..…….